Αντρίι Λούνιν

Ο Αντρίι Ολεκσίγιοβιτς Λούνιν (ουκρανικά: Андрій Олексійович Лунін) (γενν. 11 Φεβρουαρίου 1999) είναι Ουκρανός επαγγελματίας ποδοσφαιριστής, ο οποίος αγωνίζεται ως τερματοφύλακας για τη Ρεάλ Μαδρίτης και την Εθνική Ουκρανίας.

Σταδιοδρομία σε συλλόγους 
Ο Λούνιν είναι «προϊόν» της ακαδημίας νέων της ΦΚ Μεταλίστ Χάρκιβ και της ακαδημίας νέων της ΦΚ Ντνίπρο.

Ντνίπρο 
Από το καλοκαίρι του 2016, προβιβάστηκε από τις ακαδημίες στην Β ομάδα της Ντνίπρο. Έκανε το ντεμπούτο του στην πρώτη ομάδα σε ηλικία 17 ετών, σε αγώνα εναντίον της ΦΚ Καρπάτι Λβιβ στις 16 Οκτωβρίου 2016 για το Πρωτάθλημα Ουκρανίας. Ήταν ο βασικός τερματοφύλακας της Ντνίπρο για την υπόλοιπη σεζόν, παίζοντας σε συνολικά 25 αγώνες για το σύλλογο, σε όλες τις διοργανώσεις που συμμετείχε ο σύλλογος. Ωστόσο, στο τέλος της σεζόν, λόγω οικονομικών παρατυπιών, η Ντνίπρο υποβιβάστηκε απευθείας στη Β κατηγορία Ουκρανίας (τρίτο επίπεδο ποδοσφαίρου) και πολλοί παίκτες, συμπεριλαμβανομένου του Λούνιν, είχαν την ελευθερία να εγκαταλείψουν το σύλλογο.

Ζορία Λουχάνσκ 
Ο Λούνιν πέρασε τη σεζόν 2017-18 παίζοντας για τη Ζορία Λουχάνσκ, όπου και πάλι γρήγορα καθιερώθηκε ως ο πρώτος τερματοφύλακας. Στις 14 Σεπτεμβρίου 2017, ο Λούνιν έκανε το ευρωπαϊκό του ντεμπούτο, στην ήττα της Ζορία με 0-2 στη φάση ομίλων του Europa League 2017-18 εναντίον της Έστερσουντ ΦΚ στην Αρένα Λβιβ. Με το τέλος της σεζόν είχε αγωνιστεί σε 36 αγώνες, σε όλους τους αγώνες εκείνη τη σεζόν, συμπεριλαμβανομένων και των 6 αγώνων της Ζορία στο Europa League.

Ρεάλ Μαδρίτης 
Στις 19 Ιουνίου 2018, η Ρεάλ Μαδρίτης ήρθε σε συμφωνία με Ζορία Λουχάνσκ για τη μεταγραφή του Λούνιν, με αναφερόμενο ποσό 8,5 εκατομμυρίων ευρώ, συν 5 εκατομμύρια πρόσθετα μπόνους. Η συμφωνία ολοκληρώθηκε τέσσερις ημέρες αργότερα και έγινε ο πρώτος Ουκρανός που έπαιξε για το σύλλογο. Στις 27 Αυγούστου 2018, δόθηκε με δανεισμό στην ΚΝ Λεγανές της Πριμέρα Ντιβισιόν για τη σεζόν. Στα μισά της σεζόν, δήλωσε ότι ήταν ικανοποιημένος ως δεύτερος τερματοφύλακα πίσω από τον Ιβάν Κουεγιάρ και θα ολοκλήρωνε το συμβόλαιο δανεισμού του.

Στις 13 Αυγούστου 2019, δόθηκε με δανεισμό στη Ρεάλ Βαγιαδολίδ για τη σεζόν 2019-20. Στις 15 Οκτωβρίου 2019, ο Λούνιν συμπεριλήφθηκε στον κατάλογο των 20 καλύτερων παικτών κάτω των 21 ετών για το βραβείο Golden Boy 2019.

Στις 15 Ιανουαρίου 2020, ο δανεισμός του στη Ρεάλ Βαγιαδολίδ τερματίστηκε. Την ίδια ημέρα, η Ρεάλ Οβιέδο ανακοίνωσε το δανεισμό του Λούνιν έως τις 30 Ιουνίου 2020.

Έκανε το ντεμπούτο του με τη Ρεάλ Μαδρίτης στην ήττα με 1-2 εναντίον της ΚΝ Αλκογιάνο στο Κύπελλο Ισπανίας 2020-21.

Εθνική ομάδα 
Ο Λούνιν έκανε το ντεμπούτο του στην Εθνική Ουκρανίας στην ηλικία των 19 ετών, στις 23 Μαρτίου 2018, σε φιλική ισοπαλία με 1-1 εναντίον της Σαουδικής Αραβίας.

Το 2019, ήταν μέλος της Εθνικής Ουκρανίας U20 στην κατάκτηση του τίτλου του Παγκοσμίου Κυπέλλου U20 του 2019 από την ομάδα. Έπαιξε σε 6 από τους 7 αγώνες της ομάδας του, όπου έχασε μόνο τον προημιτελικό αγώνα εναντίον της Κολομβίας λόγω κλήσης στην Εθνική ανδρών Ουκρανίας για τους προκριματικούς αγώνες του Ευρωπαϊκού Πρωταθλήματος του 2020 εναντίον της Σερβίας και του Λουξεμβούργου. Μετά τη νίκη στον τελικό με 3-1 επί της Νότιας Κορέας, ο Λούνιν απονεμήθηκε με το Χρυσό Γάντι ως ο καλύτερος τερματοφύλακας της διοργάνωσης.

Διεθνής

Διακρίσεις

Ουκρανία U20 

 Παγκόσμιο Κύπελλο U20: 2019

Ατομικές 

 Χρυσό ταλέντο της Ουκρανίας: 2017
 Χρυσό Γάντι παγκοσμίου Κυπέλλου U20: 2019

Παραπομπές

Εξωτερικοί σύνδεσμοι 

 Προφίλ στον ιστότοπο της ΟΠΟ  (ουκρανικά)
 
 Προφίλ στο Trasnfermarkt.com

Ουκρανοί ποδοσφαιριστές
Τερματοφύλακες ποδοσφαιριστές
Ποδοσφαιριστές Εθνικής Ουκρανίας U17
Ποδοσφαιριστές Εθνικής Ουκρανίας Κ18
Ποδοσφαιριστές Εθνικής Ουκρανίας U19
Ποδοσφαιριστές Εθνικής Ουκρανίας Κ20
Ποδοσφαιριστές Εθνικής Ουκρανίας Κ21
Ποδοσφαιριστές Εθνικής Ουκρανίας
Ποδοσφαιριστές ΦΚ Ντνίπρο Ντνιπροπετρόφσκ
Ποδοσφαιριστές Πρέμιερ Λιγκ Ουκρανίας
Ποδοσφαιριστές Ζόρια Λουγκάνσκ
Ποδοσφαιριστές ΚΝ Λεγανές
Ποδοσφαιριστές Πριμέρα Ντιβιζιόν
Ξένοι ποδοσφαιριστές στην Ισπανία
Ουκρανοί ποδοσφαιριστές στο εξωτερικό
Ποδοσφαιριστές Ρεάλ Βαγιαδολίδ
Ποδοσφαιριστές Ρεάλ Οβιέδο
Ποδοσφαιριστές Σεγούντα Ντιβιζιόν
Ποδοσφαιριστές Ρεάλ Μαδρίτης